b"\n_START_ARTICLE_\nRomet\n_START_SECTION_\nAjalugu\n_START_PARAGRAPH_\nRometi jalgrattad, mopeedid ja mootorrattad on teeninud mitut p\xc3\xb5lvkonda poolakaid viimase 65 aasta jooksul, kuid tuntuks on nimi saanud ka v\xc3\xa4ljaspool tootjamaad \xc3\xbcle terve Euroopa, eriti Saksamaal ja Hollandis._NEWLINE_1945/1946. aastal oli Poolas ligikaudu 1,2 miljonit jalgratast, mis t\xc3\xa4hendab, et iga 23 elaniku kohta tuli vaid \xc3\xbcks jalgratas. United Bicycle Manufacturersi ('\xc3\xbchendatud rattatootjad') tootmis\xc3\xbcksuste loomine aastal 1948 p\xc3\xb5hjustas aga jalgrattakasutuse h\xc3\xbcppelise suurenemise j\xc3\xa4rgnevatel aastatel. Ettev\xc3\xb5te arenes hoolimata toorainepuudusest ja piiratud t\xc3\xb6\xc3\xb6j\xc3\xb5ust hoogsalt ning selle kaubam\xc3\xa4rk Romet loodi ettev\xc3\xb5tte 11. tootmis\xc3\xbcksuse jaoks aastal 1971. Rometi tehases t\xc3\xb6\xc3\xb6tas esialgu 450 inimest ning seal toodeti 220 000 jalgratast aastas. 1977. aastaks oli Romet tootnud miljon jalgratast, 1980. aastaks aga kaks miljonit.\n_START_SECTION_\nT\xc3\xa4nap\xc3\xa4ev\n_START_PARAGRAPH_\n2017/2018. aasta rattahooajal on Arkus & Romet Group j\xc3\xa4tkuvalt keskendunud jalgrataste puhul moodsatele lahendustele ja maailmatrendidele. Rometi rattad kombineerivad unikaalset Euroopa disaini, j\xc3\xa4\xc3\xa4des samas hinnaklassilt m\xc3\xb5istlikuks. Tehnilised arendused, koost\xc3\xb6\xc3\xb6 maailma tuntuimate varuosa- ja lisavarustusetootjatega on kindlustanud Rometi rataste populaarsuse ja edu Euroopa suurimatel jalgrattamessidel. Eriti p\xc3\xa4lvis t\xc3\xa4helepanu Rometi elektrijalgrataste v\xc3\xa4ljapanek \xe2\x80\x93 Romet 4E elektrijalgrattad on kinnitus t\xc3\xa4helepanuv\xc3\xa4\xc3\xa4rsest arengust ka selles valdkonnas."